‏16 מרץ 2018

‏כ"ט אדר תשע"ח

**ישיבת הנהגת הורים**

**פרוטוקול מס' 3**

**תאריך: 14 במרץ 2018**

**נוכחים**: עופר זפרני – מנהל בית הספר

 יורם מזוז- יו"ר הנהגת הורים

**הורים**: ארנון בן הרוש, זהבה חסידיאן, נורית מרחום, משה ביטון, ריקי ביטון, רונן דהן, שושי חורי, אהובה לאונה, חגית פלס, אודלייה סוויסה, דורית קלודה, זיו יאיר, טובה בן יהודה, אשר מזוז, עופרה ג'רבי, אפרת גל .

**מסע פולין –** ביום ראשון, 18 במרץ 2018, יצאו 73 תלמידי כיתה יב' לפולין. את המשלחת ילוו עופר, צוות בית הספר ונציגים ממשרד החינוך.

כל התלמידים שרצו לצאת למסע ייצאו.

מידי ערב יועלה סרטון של יום המסע באתר בית הספר, ההורים יכולים לצפות בו.

מסע פולין בשנת הלימודים הבאה, יתקיים בתאריך: 29/10/18.

**פורים –** הנשף התקיים בבית הספר בערב, בנוכחות מרשימה ושיתוף פעולה של כל הצוות והתלמידים, התקיימה חלוקה ל2 קבוצות לפי גילאים. אירוע מקסים .

למחרת יצאו תלמידי בית הספר לחלק 1000 משלוחי מנות בקהילה, במרכזי הקליטה, מע"ש, בית החולים ועוד. (במסגרת יום המעשים הטובים).

**"תוכנית מעברים" –** תכנית מעברים ל2 בתי הספר היסודיים מצפת החלה, בנוסף נרשמים לבה"ס תלמידים נוספים מ 12 בתי ספר באזור.

תחילת מכינות מופת ביום ראשון בתאריך 25 במרץ 2018.

 **דיבייט –** ערב הדיבייט התקיים בתאריך: 06 במרץ 2018, ערב מקסים ומרגש עם הפקה מדהימה ומכובדת.

השנה לראשונה התקיים הדיבייט בערבית וצרפתית בנוסף לאנגלית.

ניכר היה מאמץ של התלמידים והכישרון הראוי להערכה.

באירוע נכח סמנכ"ל הכספים של רשת עמל אשר התרשם אף הוא מההפקה המרהיבה.

עופר ימשיך במאמציו לגייס כספים נוספים למען בית הספר**.**

יישר כוח לצוות שדאגו לילדים עד השעות המאוחרות.

**כתבה בערוץ 2 –** כתבתה של יעל אודם, על בית הספר המשמש דוגמא לשיפור אדיר בנושא האלימות , מבית ספר שהופיע ברשימת בתי הספר האדומים במשרד החינוך הפך בית הספר שלנו לדוגמא כיצד ניתן גם אחרת .

"אפשר גם אחרת", כתבה מחממת את הלב ומרגשת של יעל אודם מצ"ב קישור.

לאור הכתבה פנו מספר יו"רים מבתי ספר ברחבי הארץ להגיע וללמוד כיצד בית ספר עבר שינוי משמעותי.

עופר מאמין כי חינוך עושים באהבה עם מסר ברור ומשמעת.

הילדים יודעים שאם יש להם בעיה יכולים לפנות מתי שזקוקים.

השיפור אודות לשיתוף פעולה עם משרד החינוך ועם ההורים הפועלים יחד עם בית הספר לרווחת התלמידים.

יורם מבקש לשמור על חיסיון תלמידים, גם אם תלמיד פגע הוא הזיק, בית הספר יפעל לטפל במצב ואנו ההורים מתבקשים להימנע מלפגוע באותו ילד.

עופר מדגיש שבמידה וילד חוצה גבולות לא יהיה וויתור, לעופר אחריות על מוגנות כלל התלמידים.

**פעילות אחה"צ –**

\*מרכז יזמות פועל 4 פעמים בשבוע עד 20:00 ומיועד לכיתות ט' – יב'.

\*חדר מוזיקה פועל עד שעה 18:00 ומיועד לכיתות ז' - יב'

הש"ש פועלים בבית הספר עד שעה 15:00 ולאחר מכן במועדון השינקלט .

**מבחני בגרות**- אנו קרבים לבחינות הבגרות מועד קיץ, בהצלחה לכל התלמידים במבחנים!

**אייפדים –** בתקופה הקרובה יחולקו האייפדים לתלמידי כיתות ח'.

**סדנאות** **להורים** – מייעדים לפתוח קבוצת הורים לילד המתבגר, עופר יוציא הודעה להורים בדבר פתיחת הקבוצה , מינימום עשרה הורים לפתיחת קבוצה, הורים שיהיו מעוניינים להירשם צריכים להתחייב להגיע למפגשים באופן קבוע.

**מסיבת סיום כיתות יב' –** המסיבה תתקיים בתאריך 14 ביוני 2018, בבית הספר.

כמו כן יצאו תלמידי יב' לסופ"ש גיבוש.